stanford-oval/wikipedia huggingface dataset:
Aiskhylos
Näytelmät > Kadonneet näytelmät

Aiskhyloksen kadonneisiin näytelmiin kuuluvat:
| --- | --- |
 Airuet (Κήρυκες, Kērykes)  Aitnan naiset (Αἰτναῖαι, Aitnaiai) (kaksi versiota)  Alkmene (Ἀλκμήνη, Alkmēnē)  Amymone (Ἀμυμώνη, Amymōnē) (satyyrinäytelmä, 463 eaa.)  Argo (Ἀργώ, Argō) eli Soutajat (Κωπασταί, Kōpastai)  Argoslaiset (Ἀργεῖοι, Argeioi) tai Argoksen naiset (Ἀργεῖαι, Argeiai)  Aseiden myöntäminen (Ὅπλων κρίσις, Hoplōn krisis)  Atalanta (Ἀταλάντα)  Athamas (Ἀθάμας)  Bakkhai (Βάκχαι)  Bassaridit (Βασσάραι, Bassarai)  Danaidit (Δαναίδες, Danaides) (463 eaa.)  Dionysoksen hoitajat (Διονύσου τροφοί, Dionysū trofoi)  Egyptiläiset (Αἰγύπτιοι, Aigyptioi) (463 eaa.)  Edonislaiset (Ἤδωνοι, Ēdōnoi)  Eleusiin miehet (Ἐλευσίνιοι, Eleusinioi)  Epigonit (Ἐπίγονοι, Epigonoi)  Filoktetes (Φιλοκτήτης, Filoktētēs)  Fineus (Φινεύς) (472 eaa.)  Forkyksen tyttäret (Φόρκιδες, Forkides)  Fryygian naiset (Φρύγες, Fryges) eli Hektorin lunnaat (Ἓκτορος λύτρα, Hektoros lytra)  Glaukos merenjumala (Γλαύκος Πόντιος, Glaukos Pontios)  Glaukos Potniailainen (Γλαύκος Ποτνιεύς, Glaukos Potnieus) (472 eaa.)  Helioksen tyttäret (Ηλιάδες, Hēliades)  Herakleen lapset (Ηρακλεῖδαι, Hērakleidai)  Hypsipyle (Υψιπύλη, Hypsipylē)  Hääkammionvalmistelijat (Θαλαμοποιοί, Thalamopoioi)  Ifigeneia (Ιφιγένεια)  Iksion (Ιξίων, Iksiōn)  Jousiampujattaret (Τοξότιδες, Toksotides)  Kaarialaiset (Κᾶρες, Kāres) eli Europa (Εὐρώπη, Eurōpē)  Kabiirit (Κάβειροι, Kabeiroi)  Kallisto (Καλλιστώ, Kallistō)  Katsojat (θεωροί, Theōroi) eli Isthmian kisavieraat (Ἰσθμιασταί, Isthmiastai) (satyyrinäytelmä)  Kirke (Κίρκη, Kirkē)  Kerkyon (Κερκύων, Kerkyōn) :  Kreetan naiset (Κρῆσσαι, Krēssai)  Kyknos (Κύκνος) (?)  Laios (Λάιος) (467 eaa.)  Lemnoksen naiset (Λήμνιαι, Lēmniai)  Leon (Λέων, Leōn)  Luidenkerääjät (Ὀστολόγοι, Ostologoi)  Lykurgos (Λυκοῦργος, Lykūrgos)  Memnon (Μέμνων, Memnōn)  Myrmidonit (Μυρμιδόνες, Myrmidones)  Myysialaiset (Μυσοί, Mysoi)  Nemea (Νεμέα)  Nereidit (Νηρεΐδες, Nēreïdes)  Niobe (Νιόβη, Niobē)  Nuorukaiset (Νεανίσκοι, Neaniskoi)  Oidipus (Οἰδίπους, Oidipūs) (467 eaa.)  Oreithyia (Ὠρείθυια)  Palamedes (Παλαμήδης, Palamēdēs)  Papittaret (Ιέρειαι, Hiereiai)  Penelope (Πηνελόπη, Pēnelopē)  Pentheus (Πενθεύς)  Perrhaibian naiset (Πεῤῥαιβίδες, Perrhaibides)  Polydektes (Πολυδέκτης, Polydektēs)  Prometheus valontuoja (Προμηθεὺς πυρφόρος, Promētheus pyrforos eli Προμηθεὺς πυρκαίος, Promētheus pyrkaios) (472 eaa.)  Proteus (Πρωτεύς, Prōteus) (458 eaa.)  Salamiin naiset (Σαλαμίνιαι, Salaminiai)  Saattajat (Προπομποί, Propompoi)  Semele (Σεμέλη, Semelē) eli Vedenkantajat (Ὑδροφόροι, Hydroforoi)  Sielujenmanaajat (Ψυχαγωγοί, Psykhagōgoi)  Sielujen punnitseminen (Ψυχοστασία, Psykhostasia)  Sisyfos karkulainen (Σίσυφος δραπέτης, Sisyfos drapetēs)  Sisyfos kivenpyörittäjä (Σίσυφος πετροκυλιστής, Sisyfos petrokylistēs)  Sfinksi (Σφίγξ, Sfinks) (467 eaa.)  Telefos (Τήλεφος, Tēlefos)  Traakian naiset (Θρῄσσαι, Thrēssai)  Vapautettu Prometheus (Προμηθεὺς λυόμενος, Promētheus lyomenos)  Verkonvetäjät (Δικτυουλκοί, Diktyūlkoi) (satyyrinäytelmä)  Villankarstaajat (Ξάντριαι, Ksantriai)
Jälkimaine ja vaikutus

Aiskhylosta arvostettiin Ateenassa aina kuolemansa jälkeen, ja näin hänen lausumansa ennustus, jossa hänen sanotaan nähneen kuoleman jälkeisen maineensa jo silloin kun koki ensimmäisen tappionsa Sofokleelle, kävi toteen. Aiskhyloksen näytelmistä järjestettiin toistuvasti uudelleenesityksiä, ja kansankokous teki erityisen päätöksen rahoittaa kuoro julkisista varoista, milloin vain joku halusi esittää jonkun hänen tragedioistaan uudestaan. Tämän vuoksi Aristofanes laittaa Aiskhyloksen sanomaan, ettei hänen runoutensa kuollut hänen mukanaan; ja hänen voidaan nähdä voittaneen monet muut näytelmäkirjailijat näytelmiensä esityksillä vielä haudan takaakin.
Aiskhyloksen näytelmien uudelleenesityksiä järjestivät erityisesti hänen poikansa Euforion nuorempi ja Bion. Näistä Euforion voitti vuonna 431 eaa. tetralogiallaan Sofokleen ja Euripideen. Tämän lisäksi hänen sanotaan saaneen neljä voittoa isänsä näytelmillä, joita ei ollut esitetty vielä koskaan aiemmin, ainakaan Ateenassa. Osa tällaisista näytelmistä oli kenties esitetty aiemmin Sisiliassa. Aiskhyloksen sisarenpoika Filokles voitti Sofokleen Kuningas Oidipuksen, hänkin todennäköisesti enonsa näytelmällä. Kaikesta tästä sai alkunsa eräänlainen Aiskhyloksen tragediakoulukunta, joka vaikutti pitkään, ainakin 300-luvulle eaa. saakka.
Aristofanes oli selvästi suuri Aiskhyloksen ihailija, ja jakoi myös tämän poliittisen ja moraalisen ajatusmaailman. Hän piti Aiskhylosta ylivoimaisena tragediakirjailijoiden joukossa, ja laittoi Sofokleenkin myöntämään Aiskhyloksen oikeuden ykkössijaan. Erityisesti Aristofaneen mielipiteet tulevat esille komediassa Sammakot.
Kirjallisuutta > Suomennetut teokset

Aiskhylos: Oresteia.  (Agamemnon; Hautauhrintuojat; Eumenidit. Suomentanut Elina Vaara, johdannon kirjoittanut Edwin Linkomies)  Porvoo : Helsinki:  WSOY, 1961.
Aiskhylos: Neljä tragediaa: Persialaiset: Seitsemän Teebaa vastaan: Turvananojat: Kahlehdittu Prometheus.  ((Persai; Hepta epi Thebas; Hiketides; Prometheus Desmotes.) Kreikan kielestä suomentanut Maarit Kaimio)  Helsinki:  Gaudeamus, 1975.  ISBN 951-662-161-9
Aiskhylos: Oresteia.  (Agamemnon; Haudalla uhraajat; Raivottaret. Suomennos, selitykset ja jälkisanat: Kirsti Simonsuuri. Olympos-sarja)  Helsinki:  Tammi, 2003.  ISBN 951-31-2682-X
Kirjallisuutta > Muuta kirjallisuutta

Burian, Peter: A Companion to Aeschylus.  (Blackwell Companions to the Ancient World Series)  John Wiley & Sons, 2020.  ISBN 9781405188043
Garvie, A. F.: The Plays of Aeschylus.  (Classical World)  A. & C. Black, 2013.  ISBN 9781472519894
Hogan, James C.: A Commentary on The Complete Greek Tragedies. Aeschylus.  University of Chicago Press, 1984.  ISBN 0226348431
Kennedy, Rebecca Futo: Brill's Companion to the Reception of Aeschylus.  (Brill's companions to classical reception 11)  Brill, 2017.  ISBN 9789004348820
Winnington-Ingram, R. P.: Studies in Aeschylus.  CUP Archive, 1983.  ISBN 9780521249386
Aiheesta muualla

Kuvia tai muita tiedostoja aiheesta Aiskhylos Wikimedia Commonsissa
Vapaasti ladattavia Aiskhyloksen e-kirjoja Projekti Lönnrotilta ja Project Gutenbergilta
Aiskhyloksen rintakuva. Roomalainen kopio noin vuodelta 30 eaa. perustuen kreikkalaiseen alkuperäisteokseen noin vuodelta 340–320 eaa.
Aiskhylos ja Sofokles. Ny Carlsberg Glyptotek.
Aiskhylos esittää Aitnan naiset Hieronille Syrakusassa. Yksityiskohta Gustavo Mancinellin maalauksesta Teatro Politeamassa Palermossa, 1891.
Yleisöä Ateenassa Aiskhyloksen Agamemnonin esityksen aikana. William Blake Richmondin maalaus, 1884.
Aiskhyloksen säilyneiden tragedioiden vuoden 1552 laitoksen kansilehti.
Agamemnonin murha. Kuvitusta Aiskhyloksen Oresteiaan.
Aiskhylos Sýroksen Ermoúpolin Apollon-teatterin kattomaalauksissa.
Homeros, Aiskhylos, Vergilius ja Horatius. Great Hall, Hill Bark.
Fred Trump

| Fred Trump |
| --- | --- |
 Fred Trump 1980-luvulla.
Henkilötiedot
Syntynyt: 11. lokakuuta 1905 Bronx, New York, Yhdysvallat
Kuollut: 25. kesäkuuta 1999 (93 vuotta) New Hyde Park, New York, Yhdysvallat
Muut tiedot
Omaisuus:   $250–$300 miljoonaa (1999)
Yritys:  Elizabeth Trump & Son Co.
Frederick Christ ”Fred” Trump (11. lokakuuta 1905 Bronx, New York, Yhdysvallat – 25. kesäkuuta 1999 New Hyde Park, New York, Yhdysvallat) oli yhdysvaltalainen liikemies joka perusti Elizabeth Trump & Son Co -yhtiön (nyk. Trump Organization). Hän oli asianajaja Maryanne Trump Barryn ja Yhdysvaltain 45. ja 47. presidentin Donald Trumpin isä.
Fred Trumpin yhtiö rakensi ja hallinnoi omakotitaloja Queensissa, kasarmeja ja huoneistoja Yhdysvaltain laivastolle itärannikolla ja yli 27 000 asuntoa New York Cityssä.
Elämä

Fred Trump syntyi saksalaissyntyiselle pariskunnalle 11. lokakuuta 1905 Tremont Avenuella New Yorkin Bronxissa. Hänen isänsä Frederick Trump kuoli, kun hän oli 13-vuotias. 15-vuotiaana vuonna 1920 hän perusti yhdessä äitinsä kanssa Elizabeth Trump & Son -yhtiön. Myöhemmin Fred nousi yhtiön johtoon. Hän rakennutti lukuisia pientaloja Queensissa. Toisen maailmansodan aikana yhtiö rakensi kasarmeja ja huoneistoja Yhdysvaltain laivastolle itärannikolla lähellä telakoita.
Vuonna 1936 Trump nai skotlantilaisen siirtolaisen, Mary Anne MacLeodin (1912–2000). He saivat viisi lasta, jotka olivat Maryanne (1937–2023), Fred Jr. (1938–1981), Elizabeth (s. 1942), Donald (s. 1946) ja Robert (1948–2020).
Trump oli 1920-luvun lopulla mukana Ku Klux Klanin toiminnassa.
Fred Trump kärsi Alzheimerin taudista kuusi vuotta. Kesäkuussa 1999 hän sairastui keuhkokuumeeseen ja joutui sairaalaan, jossa hän kuoli 25. kesäkuuta 93-vuotiaana.
Bengt Holmqvist

Bengt Holmqvist
Bengt Johan Christoffer Holmqvist (15. maaliskuuta 1924 Turku – 22. marraskuuta 2002 Tukholma) oli suomalainen kirjailija, toimittaja ja kriitikko. Hän oli koulutukseltaan valtiotieteen lisensiaatti. Tukholman yliopisto myönsi hänelle filosofian kunniatohtorin arvon 1969.
Holmqvist työskenteli sekä Suomessa että Ruotsissa, useissa lehdissä, kuten Åbo Underrättelserissä, Nya Pressenissä, Aftontidningenissä, Stockholms-Tidningenissä, Dagens Nyheterissä, Prismassa, Utsiktissa, Poesissa, Bokvännenissä ja BLM:ssä.
Kriitikonuransa alussa Åbo Underrättelserissä 1946–1949 hän kävi avoimesti populaarikirjallisuuden kimppuun kiistassa, jossa vastakkain olivat korkeakulttuuri ja tavallisen kansan maku (folksmaks- och finsmaksdebatten). Muutettuaan Ruotsiin  hän toimi Stockholms-Tidningenissä 1949–1955 ja Dagens Nyheterissä vuodesta 1955. Hänestä tuli pian ainutlaatuinenselvennä auktoriteetti Ruotsin kirjallisessa maailmassa.
Holmqvist julkaisi kirjallisuusaiheisia teoksia ja toimitti antologioita.
Teokset

Tarkempi julkaisuluettelo on Immigrant Institutetin sivulla.
Thomas Mann och tyskarna 1948 (40 s. eripainos teoksesta Bokvännens julbok, 1948)
Den absoluta verkligheten 1951 (artikkeli, Ord och bild. vsk. 60 (1951))
Modern finlandssvensk litteratur 1951
Svensk 40-talslyrik 1951
50-talslyrik 1955
Den moderna litteraturen 1966
Tretungad halvö, tio feriebrev från Chalkidikí med omnejd, 1977 (matkakirja)
Gudinnornas öar, feriebrev från Milos och Samothráki, 1978 (matkakirja)
Kritiska ögonblick 1987 (valikoima esseitä)
Tal på Övralid 1990 (10 s., kiitospuhe palkintotilaisuudessa)
Palkintoja ja tunnustuksia

Henrik Schückin palkinto 1966
Lotten von Kraemerin palkinto 1987
Gerard Bonnierin palkinto 1988
Övralidin palkinto 1990
Chaghcharan

| Chaghcharan چغچران |
| --- | --- |
 Harin ylittävä joki Chaghcharanissa.
 Chaghcharan
 Koordinaatit: 34°31′21″N, 65°15′6″E 
Valtio:   Afganistan
Maakunta:  Ghowrin maakunta
Korkeus:  2 280 m
Väkiluku (2019)  (arvio):  7 920
Infobox OKVirheellinen NIMI-arvo: 
Chaghcharān (pers. ‏چغچران‎, Caġcarān, pašt. ‏چغچران‎) eli Firozkoh (dariksi ‏فیروزکوه‎, pašt. ‏فیروزکوه‎) on kaupunki Keski-Afganistanissa ja Ghowrin maakunnan hallinnollinen pääkaupunki. Kaupungissa asui vuoden 2019 arvion mukaan 7 920 ihmistä ja suurin etninen ryhmä on tadžikit.
Chaghcharānista on 380 kilometriä pitkä moottoritieyhteys länteen Heratiin ja itään Kabuliin. Kaupungin läheisyydessä sijaitsee Chaghcharan lentoasema, josta liikennöidään Kabuliin ilmateitse.
Kärsämäen seurakunta

| Kärsämäen seurakunta |
| --- | --- |

 tunnus :  sijainti 
 Kärsämäen kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kalajoen rovastikunta
Pääkirkko:  Kärsämäen kirkko
Perustettu:  1856
Jäsenmäärä:  2 176 (2021)
– Osuus asukkaista:  85,9 %
Kirkollisvero:  1,80 %
Kirkkoherra:  Heikki Valkama
Verkkosivusto
Infobox OKNimi-testi OK: 
Kärsämäen seurakunta on Kärsämäen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.
Kärsämäki perustettiin Pyhäjokeen kuuluneena kappeliseurakuntana vuonna 1774. Itsenäiseksi seurakunnaksi se tuli vuonna 1856.
Herätysliikkeet

Kärsämäen seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Kärsämäki kuuluu vanhoillislestadiolaisuuden yhtenäiseen kannatusalueeseen. Kärsämäellä on jossain määrin kannatusta uudenheräyksen parissa ja kuuluu suunnan yhtenäiseen kannatusalueeseen.
Papisto

Muun muassa seuraavat henkilöt ovat toimineet Kärsämäen seurakunnan kirkkoherroina:
Papisto > Kirkkoherrat

1862–1887: Berndt Leonard Frosterus
1888–1898: Karl Gustaf Elfving
1899–1902: Otto Alfred Tenlén
1905–1911: Frans Ferdinand Alcenius
1913–1925: Albert Talasniemi
1929–1944: Väinö Oskari Torvela
1947–1958: Aaro Heikki Ahti
1958–1979: Torsten Werner Sweholm
1980–2004: Jorma Ossi Niinikoski
2005-2025 Heikki Valkama
2025-> Lauri Pietikäinen
Aiheesta muualla

Seurakunnan kotisivut
| n k Kalajoen rovastikunta |
| --- | --- | --- |
| Seurakunnat |  Alavieska  Haapajärvi  Haapavesi  Kalajoki  Kärsämäki  Nivala  Oulainen  Pyhäjoki  Pyhäjärvi  Reisjärvi  Sievi  Ylivieska  |  |
| Entiset seurakunnat |  Himanka  Merijärvi  Rautio  |  |
Oulun hiippakunta
Sian vesikulaaritauti

Sian vesikulaaritauti (lyh. SVD) on sioilla esiintyvä helposti leviävä virustauti, jonka aiheuttaja on enteroviruksiin kuuluva sian vesikulaaritautivirus. Tautia esiintyy hajanaisesti Euroopassa ja Aasiassa, mutta toistaiseksi sitä ei ole tavattu Suomessa . Sikojen vesikulaaritauti on tärkeä erotusdiagnoosi suu- ja sorkkataudille, sillä kyseisten tautien oireita ei voi erottaa toisistaan ilman tarkempia laboratoriokokeita.
Oireet

Oireiden vakavuus riippuu tartunnanlähteestä, infektion aiheuttajaviruksen lajista ja sikojen elinympäristöstä . Yleensä tartunnat ovat oireettomia, mutta usein tartunnan saaneilla eläimillä on lievää kuumetta. Kuumeilua seuraa rakkuloiden muodostuminen sorkkiin, etenkin ruununrajan alueelle. Harvinaisempi oire on rakkuloiden esiintyminen myös pään alueella huulissa, kärsässä ja kielessä. Rakkulat saattavat aiheuttaa kipua jaloissa ja suussa, minkä vuoksi oireiksi voivat ilmestyä myös liikkumishaluttomuus, ontuminen ja syömättömyys.
Spark (kappale)

| ”Spark” Tori Amos |
| --- | --- | --- |

Singlen tiedot
 Albumilta: From the Choirgirl Hotel
 B-puoli: ”Purple People”   ”Bachelorette”   ”Cooling”
 Äänitetty : 1997
 Studio : Martian Engineering (Cornwall, Iso-Britannia)
 Julkaistu: 20. huhtikuuta 1998
 Formaatti: CD, kasetti
 Tekijä(t): Tori Amos
 Tuottaja(t): Tori Amos
 Tyylilaji: alternative, art pop
 Kesto: 04.13
 Levy-yhtiö: Atlantic Records, East West
Listasijoitukset
  49.    16.
Tori Amosin muut singlet
| ”In the Springtime of His Voodoo” 1996 | ”Spark” 1998 | ”Raspberry Swirl” 1998 |
Spark on yhdysvaltalaisen laulaja-lauluntekijä Tori Amosin kappale ja single vuodelta 1998. Amos on säveltänyt ja tuottanut kappaleen itse. ”Spark” julkaistiin ensimmäisenä singlenä Amosin albumilta From the Choirgirl Hotel (1998).
Taustaa ja levytys

Amos kirjoitti kappaleen saatuaan keskenmenon vuonna 1996. Sanoitukset kertovat surusta ja vihasta, jota hän tunsi sen jälkeen. Amos toimi itse kappaleen tuottajana.
Julkaisu ja kaupallinen menestys

”Spark” julkaistiin singlenä 20. huhtikuuta 1998. Se on ensimmäinen single albumilta From the Choirgirl Hotel, joka ilmestyi 5. toukokuuta 1998. Singlestä julkaistiin useita eri versioita, joiden B-puolina on eri kappaleita. ”Spark” nousi Britannian singlelistan sijalle 16. Yhdysvalloissa se nousi Billboard Hot 100 -listan sijalle 49.
Kappaleesta tehtiin EDM-remix nimeltä ”Mainline Cherry - Ambient Spark”. Remix on albumin neljännen singlen ”Cruel / Raspberry Swirl” B-puoli. Uudelleen miksattu versio alkuperäisestä kappaleesta on mukana Amosin kokoelma-albumilla Tales of a Librarian (2003). ”Spark” lisättiin myös toiselle kokoelmalle A Piano: The Collection (2006).
Musiikkivideo

Kappaleelle tehtiin musiikkivideo, jonka ohjasi James Brown. Videossa Amos esittää naista, joka pakenee kidnappaajaa metsän halki. 
Video sai inspiraatiota televisiosarjasta Twin Peaks (1990–1991) ja elokuvasta Maissilapset (1984). Video on julkaistu myöhemmin videokokoelmilla Complete Videos 1991–1998 (1998) ja Fade to Red (2006).
Singlen kappaleet

| Spark (single 1, Iso-Britannia) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Spark | Tori Amos | 4.17 |  |  |  |  |  |  |
| 2. | Purple People | Amos | 3.42 |  |  |  |  |  |  |
| 3. | Have Yourself a Merry Little Christmas (Judy Garland -cover)  | Hugh Martin, Ralph Blane | 4.42 |  |  |  |  |  |  |
| 4. | Bachelorette | Amos | 3.34 |  |  |  |  |  |  |
| Spark (single 2, Iso-Britannia) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Spark | Amos | 4.17 |  |  |  |  |  |  |
| 2. | Do It Again (Steely Dan -cover)  | Walter Becker, Donald Fagen | 6.04 |  |  |  |  |  |  |
| 3. | Cooling | Amos | 4.41 |  |  |  |  |  |  |
| Spark (Yhdysvallat) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Spark | Amos | 4.17 |  |  |  |  |  |  |
| 2. | Purple People | Amos | 3.42 |  |  |  |  |  |  |
| 3. | Bachelorette | Amos | 3.34 |  |  |  |  |  |  |
Listasijoitukset

| Maa ja lista | Korkein sija |
| --- | --- |
 Australia (ARIA Charts): 50
 Iso-Britannia (OCC, Britannian singlelista): 16
 Skotlanti (OCC): 18
 Yhdysvallat (Billboard Hot 100): 49
 Yhdysvallat (Adult Alternative Songs): 13
 Yhdysvallat (Alternative Airplay): 13
 Yhdysvallat (Adult Pop Airplay): 32
Aiheesta muualla

Spark-musiikkivideo
Spark, Tales of a Librarian -albumin versio
Spark-single Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”Spark”  ”Raspberry Swirl”  ”Jackie’s Strength”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Xekong

| Xekong ແຂວງ ເຊກອງ |
| --- | --- |

 Sijainti
Valtio:  Laos
Perustettu:  1984
Hallinto:  
 – hallinnollinen keskus:  Xekong
Pinta-ala:  7 665 km²
Väkiluku (2015):  113 048
 – väestötiheys:  16.57 as./km²
Xekong eli Sekong  on Laosin provinssi, joka sijaitsee maan kaakkoisosassa. Sen pinta-ala on  14 751  neliökilometriä. Vuoden 2015 väestönlaskennassa maakunnassa oli noin 113 000 asukasta. Sen pääkaupunki on myös nimeltään Xekong.
Provinssi perustettiin vuonna 1984 yhdistämällä osia Salavanin ja Attapun provinsseista. Se on Etelä-Laosin provinsseista etnisesti hajanaisin, asukkaita kuuluu neljääntoista etniseen ryhmään. Uskonnollinen elämä keskittyy henkien palvontaan ja esi-isien kunnioittamiseen;  buddhalaisuus ei ole merkittävässä asemassa.
Aiheesta muualla

Kuvia tai muita tiedostoja aiheesta Xekong Wikimedia Commonsissa
Laosin provinssit
Provinssit: Attapu | Bokeo | Bolikhamxai | Champasak | Houaphan | Khammouan | Loung Namtha | Luang Prabang | Oudomxai  | Phongsali | Salavan | Savannakhet | Vientiane | Xaignabouli | Xekong | Xieng Khouang
Kunnat: Vientiane
Erityisalueet: Xaisomboun
Samangan

| Samangan Aybak |
| --- | --- |
 Samangan
 Koordinaatit: 36°15′55″N, 68°1′0″E 
Valtio:  Afghanistan
Maakunta:  Samanganin maakunta
Korkeus:  959 m
Väkiluku (2020)  (arvio):  33 900
Aikavyöhyke:  UTC+4:30
Infobox OKVirheellinen NIMI-arvo: 
Samangan (dariksi ‏سمنگان‎, pašt. ‏سمنګان‎) eli Aybak (dariksi ‏ایبک‎, pašt. ‏ایبک‎), ent. Eukratidia, on Samanganin maakunnan hallinnollinen keskus. Vuonna 2020 kaupungin asukasluvuksi on arvioitu 33 900.
Kaupungin nimi oli Aibak, kun siellä oli aikoinaan silkkitien karavaanien pysähtymispaikka, ja monet käyttävät nimeä edelleen. Se on lähellä Mazar-e Sharifin ja Kabulin välistä valtatietä.
Afganistanin kansalliskirjasto

Afganistanin kansalliskirjasto (dariksi ‏کتابخانه ملی جمهوری اسلامی افغانستان‎, Kitābkhāna-yi millī-yi Jamhūrī-yi islāmī-yi Afġanistān) on vuoden 2015 alussa Afganistanin hallituksen esittämä suunnitelma pääkaupunki Kabuliin rakennettavasta kansalliskirjastosta. Päinvastoin kuin jotkut lähteet arvioivat, Afganistanissa ei vielä ole varsinaista kansalliskirjastoa. Alkujaan vuosina 2015–2018 rakennettavaksi esitetyn kansalliskirjaston uudisrakennuksen toteuttamiseksi ei suunnitelmasta vastannut kaupunkikehitysministeriö tai maan hallitus kuitenkaan ollut budjetoinut vuodelle 2015 lainkaan valtion rahoitusta. Suunnitelman mukaisia, 23 miljoonan Yhdysvaltain dollarin arvoisiksi arvioituja rakennustöitä ei ollut vielä aloitettu kevääseen 2015 mennessä (eikä syksyyn 2018 mennessä).
Maata seurannut analyysiryhmä totesi perustellusti, että kansalliskirjastohankkeen sijaan tulisi mieluummin keskittyä kirjastoverkon yleisen tilan ja lukutaidon kehittämiseen. Kehittämiskohteina analyysiryhmä mainitsee esimerkiksi Kabulin yleisen kirjaston, joka oli vuonna 2015 Kabulin ainoa valtion omistama yleinen kirjasto ja maan vanhin julkinen kirjasto. Sen ohella kansalliskirjastolle tyypillisesti kuuluvia tehtäviä ovat hoitaneet muun muassa Kabulin yliopiston pääkirjasto ja yliopiston Afganistan-keskus, joiden toiminnot ja kokoelmat vaatisivat myös kehittämistä.
Afrikaanerinationalismi

Voortrekker-monumentti. Monumentin peruskivi muurattiin Suuren vaelluksen satavuotisjuhlavuonna 1938.
Afrikaanse Taalmonument
Afrikaanerinationalismi (afrikaansiksi Afrikaner Volkseenheid) on 1800-luvun loppupuolella syntynyt liike, joka katsoi afrikaanerien olevan ”valittu kansa” ja jonka tarkoituksena oli yhdistää Etelä-Afrikan valkoihoinen afrikaansia puhunut väestö vastareaktiona brittiläiselle imperialismille. Afrikaanerinationalismi korosti kaikkien afrikaanerien kulttuurillista yhtenäisyyttä ja vastusti ”vieraita” aineksia, kuten mustia, juutalaisia ja englanninkielisiä eteläafrikkalaisia. Sen keskeisiin käsitteisiin kuului Volk, kaikkien valkoisten afrikaansia puhuvien eteläafrikkalaisten muodostama itsenäinen kansakunta. Afrikaanerinationalismi oli keskeinen vaikuttaja apartheid-järjestelmän syntymisessä. Afrikaanerinationalismin keskeisiä instituutioita olivat Kansallispuolue, joka hallitsi maata vuodesta 1948 aina vuoteen 1994 asti sekä salaseura Broederbond.
Historioitsija T. Dunbar Moodie on esittänyt, että Broederbondin edustama afrikaanerinationalismi oli eräänlainen kansalaisuskonto, joka yhdisti keskeisiä symbolisia elementtejä, kuten afrikaanerien historian, afrikaansin kielen ja kalvinismin. Afrikaanerien historia kuvattiin brittien aiheuttaman Suuren vaelluksen ja buurisotien kaltaisten tapahtumien toistuvana kärsimysnäytelmänä.
1920–1930-luvuilla pieni joukko Broederbond-järjestön jäseniä ryhtyi tietoisesti muodostamaan "kristillis-nationalistista" identiteettiä kaikille valkoihoisille afrikaansia puhuville eteläafrikkalaisille. Kansallisen identiteetin edistämisen yksi motiivi oli luoda maahan volkskapitalisme eli kansankapitalismi, jolla pyrittiin poistamaan englannin- ja afrikaansinkielisten valkoisten välistä selkeää taloudellista eriarvoisuutta. Uuden afrikaaneri-identiteetin omaksuminen oli kuitenkin hidasta ja se oli laajasti omaksuttu vasta vuoden 1961 tienoilla, jolloin Etelä-Afrikasta tuli tasavalta ja se erosi Kansainyhteisöstä.
1990-luvulla kansallispuolue joutui myöntämään, että sen apartheid-politiikka oli epäonnistunut. Apartheidin jälkeen afrikaanerinationalismi on menettänyt suurimman osan aikaisemmasta kannatuksestaan.